奧斯爾驚變「筋肉人」 夏天返英格蘭比賽
2024年04月04日 18:02
東網電視
更多新聞短片
奧斯爾退休後狂操肌肉。
德國名將奧斯爾球員時代踢法瀟灑,但就被批評踢法懶散同唔撞得,不過呢位35歲球星1年前退休後,突然瘋狂健身練到變「筋肉人」,日前佢喺社交網公開操練成果,睇到網民O晒嘴。
奧斯爾喺社交網發布健身影片,片入面佢雙手各拎住一個重50kg嘅巨大啞鈴,兩隻手臂操到勁誇張,同佢踢波嗰陣嘅「瘦骨仙」形象判若兩人。
唔知奧斯爾為乜退休先嚟狂操,但據報佢夏天將會代表德國去英格蘭出戰「35歲以上世界盃」,消息指德國嘅初選名單除咗有奧斯爾,仲有古蘭爾、基迪拉等名將。